### | | | | --- | --- | | | | | --- | | **Teknik- og Miljøudvalget** 1. marts 2018 Sagsnr. 710-2016-52191 Dok.nr. 710-2018-24054 Sagsbehandler DPAHPL | | 20.                 Vedtagelse af vandløbsregulativ - Rytterbro Bæk - Åbent

###

|  |  |
| --- | --- |
| Tidl. politisk behandling | TM-U, 08.06.17, pkt. 46 |
| Forventet sagsgang | TM-U |
| Lovgrundlag | Vandløbsloven, Bekendtgørelse om regulativer for offentlige vandløb |

###

**SAGENS INDHOLD**

Teknik- og Miljøudvalget skal i denne sag tage stilling til,
om Teknik og Kulturs forslag til vandløbsregulativ for [adresse] kan
vedtages.

Ofelia Klausen forløber fra [adresse] mod vest til udløb i
[adresse] Å. Rytterbro Bæk afvander et opland på ca. 3,9 km2 og
modtager blandt andet regn- og spildevand fra [adresse]. Vandløbet
omfatter en samlet strækning på 2.111 m. Vandløbet har på nogle strækninger et
godt naturindhold, men det er ikke beskyttet af naturbeskyttelseslovens § 3, og
det er ikke målsat som værdifuldt i statens vandområdeplaner.

Ofelia Klausen blev af Teknik- og Miljøudvalget
opklassificeret til offentligt vandløb i juni 2017. Ved opklassificeringen
overgår vedligeholdelsen af vandløbet til kommunen, der samtidig skal udarbejde
et vandløbsregulativ. Opklassificeringen blev gennemført som følge af et
reguleringsprojekt i 2005, hvor spildevand fra [adresse] blev flyttet
fra [adresse] til [adresse]. Det blev i den forbindelse besluttet, at
vandløbet skulle være et offentligt vandløb.

Et vandløbsregulativ indeholder først og fremmest bestemmelser
om vandløbets fysiske udseende, vedligeholdelse samt de rettigheder og
forpligtigelser, der påhviler bredejerne og [adresse]. Regulativet
suppleres af en redegørelse, der beskriver de forhold, der har haft betydning
for regulativets udarbejdelse samt konsekvenserne af regulativets bestemmelser.
Regulativ for [adresse], redegørelse, oversigtskort samt et uddybende notat
kan ses i bilag.

Ved vedligeholdelse forstås blandt andet skæring af
vandplanter (grødeskæring) og opgravning af aflejret bundmateriale, eksempelvis
sand. Vandløbsregulativet skal jævnfør vandløbsloven sikre de afvandingsmæssige
interesser samtidig med, at der skal opretholdes og sikres et varieret plante-
og dyreliv. Det er væsentligt at bemærke, at sikring at afvandingsmæssige
interesser ikke betyder, at regulativet kan eller skal sikre vandløbets
omgivelser mod oversvømmelser. Disse vil naturligt forekomme fra tid til anden
ved de fleste vandløb og kan sjældent afhjælpes ved vandløbsvedligeholdelse.

Vandløbsregulativet er udarbejdet med udgangspunkt i
reguleringsprojektet fra 2005 og de faktiske forhold, der er fundet ved
opmåling af vandløbet umiddelbart forud for regulativets udarbejdelse. [adresse]
Kommune har vedligeholdt vandløbet siden 2006. Praksis fortsætter uændret med 2
årlige grødeskæringer (i perioderne 15. juli – 15. august samt 1. oktober –
15. november). Regulativet fastsætter retningslinjer for, hvornår der skal
iværksættes opgravning i vandløbet. Hvis en kontrol viser, at vandføringsevnen
er forringet, fjernes aflejringer ved opgravning.

Der er eksempelvis ved opmålingen fundet en reduceret
vandføringsevne på en delstrækning i forhold til reguleringsprojektet fra 2005.
Tilsyn på strækningen har vist, at det skyldes aflejringer. Disse er planlagt
opgravet i 2018, hvorved vandføringsevnen fra reguleringsprojektet fastholdes
uændret.

**VURDERING**

Teknik og Kultur finder, at det nye vandløbsregulativ
fastholder den nuværende vandføringsevne. Regulativet sikrer således, at
vandløbets vandføringsevne ikke forringes, og at lodsejerne således vil opleve
uændrede afvandingsforhold efter regulativets vedtagelse. Teknik og Kultur
vurderer ligeledes, at regulativets bestemmelser sikrer et uændret og varieret
plante- og dyreliv i bækken.

**ØKONOMI**

Vandløbets vedligeholdelse ændres ikke i forhold til
nuværende praksis. Udgifterne forventes derfor uændrede og finansieres som
normalt af driftsområdet for vandløbsvedligeholdelse.

**INDDRAGELSE**

Teknik og Kultur har haft forslaget til nyt
vandløbsregulativ udsendt i de lovpligtige otte ugers offentlig høring i
perioden 24. oktober – 19. december 2017. Derudover er høringen også sendt
direkte til lodsejerne og interesseorganisationer. Der er ikke indkommet
bemærkninger.

Efter vedtagelse af regulativet udsender Teknik og Kultur
endelig afgørelse om regulativet med fire ugers klagefrist. Herefter er
regulativet endeligt vedtaget.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At forslaget til nyt vandløbsregulativ for [adresse]
vedtages.

**BESLUTNING**

**Bilag**

|  |  |
| --- | --- |
| Regulativforslag Rytterbro Bæk | 710-2018-27496 |
| Redegørelse | 710-2018-27215 |
| Oversigtskort | 710-2018-26435 |
| Uddybende notat om regulativer og [adresse] 710-2018-27167 |